Á ḿbū Yubilé tē, mod ósə a yi dúgán nɔŋ byə́m bíé. 14Ngə́ wakuan ai mǎnyɔ̄ŋ dzóm, ngə́ wakǔs kīg dzóm ábə̄ nyé, tə m̀bɔ́g a dug mǎnyāŋ; 15o láŋā táŋ mim̀bú mī Yubilé, éyɔŋ wǎkus dzóm ábə mǎnyɔ̄ŋ, éyɔŋ ǎ kuan ai wa, a láŋā é táŋ bisəb mə́kwé bídí. 16Ábím bisəb bí nə́, abím tē fə̄ nyé ǎ yi bɛ́dē ńkus; ngə́ bisəb bí ngə́lə oyǎb ai məkwé, o bɛ́dəg táŋ á yób, ngə́ bisəb bí nə abɔ́d, éyə̄ fə̄ waa o suugi táŋ á sí nālá, amú ǹkuan wá bəbə tâŋ bisəb mə̄kwé bídí. 17Tə mod a dug ényɔ́ ḿbɔ̄g, mod ósə a mbádaga Zambá, amú mə nə Ǹtondôbə Zambá wāān. 18Mǐ kálaga; mǐ nyiŋǐ fə anə́ mə̄mvéndé ai mətum mámā mábéndē mínā, nálā ńgɔ myǎyi tɔbɔ mvɔ̄í á ńnam. 19Sí yayi wúm bibumá bíé, myǎyi dí mǐ dzyé abǒg tē fə myǎyi tɔbɔ á sí mvɔí. 20Tə myǎkə dzó nâ: byǎyi dí dzé ḿbú zamgbálā ví, ngə́ byāmyǎs kig ngə́ ákwē bīdí yā mə̄fúb máán, 21mayi mína və́ ńtótōmaamaa wama á ḿbú saməna, ḿból yə̄ nâ mǐ kwe bídí byáyəan mínā á táŋ mim̀bú mílɛ́. 22Éyɔŋ myǎyi myǎs bīdí ḿbú mwomo, myǎyi dí bə̄tólō bídí a kələ kwí ḿbú ébulú, myǎyi dí bə̄tólō bídí bə́tē a kələ kwí anə́ myākwé mīḿkpāmáŋ bídí yā ḿbū tē.